Kleinuhringir og kókómjólk í blesspartýi Sigríður Dís Pálsdóttir leikskólastjóri í Grundarfirði skrapp um daginn með krakkahóp úr leikskólanum í heimsókn á Kaffi Emil . Þar var börnunum boðið upp á kleinuhringi og kókómjólk . Tilefnið var síðasti dagurinn á leikskólanum fyrir sumarfrí og ekki síður það að þetta var síðasti vinnudagur Sigríðar Dísar þar . Hún segist nú fara í launalaust leyfi í hálft en býst ekki við að taka aftur við stjórn leikskólans í Grundarfirði . Hún er að flytjast til Eskifjarðar en fjölskylda hennar er þegar farin þangað . Sigríður Dís hefur verið leikskólastjóri í Grundarfirði í 15 ár , eða allt frá því hún lauk leikskólakennaranámi . Á leikskólanum í Grundarfirði eru nú um 50 börn og 15 starfsmenn .